Stilling, er der en Del af Halsens Muskler, der ikke øves og der- 
for vantrives. Det gjelder blandt andre M. rectus capitis anticus 
major, en af de Muskler, der tjene til at give Hovedet en nikkende 
Bevægelse; det knoldformede Fæste, som den oprindelig har paa 
Siden af Nakkebenets Grund-Del, svækkes; det giver efter for Tryk 
af Strubehoved og Svælg, der glide mod Nakkebenets Underside, 
og det formes hos Balænoptera som en sammentrykt Plade, der 
danner en Del af Sidevæggen af den Rende, som Strubehoved og 
Svælg have formet sig; Trommebenet, der ligger udenfor Muskel- 
fæstet, bliver ligeledes noget sammentrykt. 
Den indaandede Luft, der opvarmes i Hvalens Indre, søger 
at skaffe sig større Plads, og den baner sig Vej, hvor den møder 
mindst Modstand. Hos Balænoptera har den frembragt en anselig 
Luftsæk, der ligger foran Trommehulen og strækker sig frem langs 
Ydersiden af Vingebenet, udvendig delvis omgjerdet af Ben-Udvæxter 
fra Vingeben og Sqvama. 
Ganen paavirkes stærkt baade af det indstrømmende Vand og 
af Tungen, der presses mod den, naar Munden skal tømmes for 
Vandet; som hos Myreslugere og andre Pattedyr, der ofte presse 
Tungen mod Ganen, skyder Ganen sig langt tilbage. Hos Balænoptera 
har Ganebenet skudt sin Grund tilbage hen i Nærheden af Tromme- 
benet, og bag sig har det skudt Vingebenet bagud; og Vingebenet 
har presset mod og skubbet tilbage, hvad der ligger bag det, 
Trommehulen og Halsmuskel-Fæstet paa Nakkebenets Grund-Del; 
Muskelfæstet er kommet saa langt tilbage, at dets bageste Rand 
ligger omtrent paa Linie med Bagranden af Nakke-Ledknuden. 
Selv Balænoptera rostrata, den mindste af Slægtens nulevende 
Arter, har faaet Kæmpestørrelse i Sammenligning med Hvalernes 
Stamformer. - Men, som det plejer at ske hos Kæmpedyr, har 
Hjernen langtfra holdt Skridt med Væxten i det hele. Selve, 
Hjernekassen er hos Balænoptera paafaldende lidt rummelig i For- 
hold til de mægtige Udvæxter og Kamme, der udgaa fra den og 
ligesom begrave den mellem sig. Som Følge af alt det Tryk, der 
øves paa dem, faa derimod Knoglerne i Hjernekassens Vægge en 
sonet ERE 
